Κάμαρα Σάντα

Ο Ιερός Θάλαμος του Οβιέδο (ισπανικά: Cámara Santa de Oviedo, γνωστός επίσης και ως παρεκκλήσι του αγίου Μιχαήλ) είναι ρωμαιοκαθολική προ-ρομανική εκκλησία στο Οβιέδο, Ισπανία, κτισμένη δίπλα στον προ-ρομανικό πύργο του Σαν Μιγέλ του καθεδρικού της πόλης. Σήμερα, η εκκλησία καταλαμβάνει τη γωνία ανάμεσα στο νότιο τμήμα του εγκαρσίου σκέλους του καθεδρικού και τη μία πλευρά του μοναστηριού. Κατασκευάστηκε κατά τη διάρκεια του 9ου αιώνα, ως βασιλικό παρεκκλήσι για τον βασιλιά Αλφόνσο Β΄ των Αστουριών και εκκλησία του Σαν Σαλβαδόρ του Οβιέδο (και τα δύο κατεδαφίστηκαν τον 14ο αιώνα για να χτιστεί ο σημερινός γοτθικός καθεδρικός του Οβιέδο). Πέρα από τον ρόλο της ως βασιλικό παρεκκλήσι, η Κάμαρα Σάντα κατασκευάστηκε για να στεγάσει τα κοσμήματα και τα λείψανα από τον καθεδρικό του Σαν Σαλβαδόρ στο Οβιέδο, μια χρήση που εξακολουθεί να έχει 1.200 χρόνια μετά. Κάποια από αυτά τα κοσμήματα δωρήθηκαν από τους βασιλιάδες Αλφόνσο Β΄ και Αλφόνσο Γ΄ και αποτελούν εξαιρετικά χρυσά τέχνεργα αστουριανού προρομανικού ρυθμού, τα οποία μεταφέρθηκαν από το Τολέδο μετά την πτώση του βασιλείου των Βησιγότθων. Συνεπώς, ο καθεδρικός του Οβιέδο αποκαλείται επίσης Σάνκτα Οβετένσις (Sancta Ovetensis), χάρις στην ποσότητα και ποιότητα των λειψάνων που βρίσκονται στην Κάμαρα Σάντα. Η Κάμαρα Σάντα παραμένει ως το μόνο δείγμα ενός αρχαίο μεσαιωνικού συμπλέγματος. Κατασκευάστηκε ως μία λειψανοθήκη για να φυλάσσονται διάφοροι θησαυροί οι οποίοι σχετίζονται με το βασίλειο των Αστουριών (Σταυρός των Αγγέλων, Σταυρός της Νίκης, κιβώτιο από αχάτη, η Άρκα Σάντα και ο χιτώνας του Οβιέδο), τα οποία μεταφέρθηκαν από την Ιερουσαλήμ στην Αφρική και μετά από αρκετές μετακινήσεις εναποτέθηκαν τελικά στο Οβιέδο από τον Αλφόνσο Β΄ των Αστουριών. Ανακηρύχθηκε Μνημείο Παγκόσμιας Κληρονομιάς από την UNESCO το Δεκέμβριο του 1998.

 Αποτελείται από δύο αλληλοεπικαλυπτόμενους διαδρόμους με βαρελοειδή θόλο. Η κρύπτη ή κάτω όροφος έχει ύψος 2,30 μέτρα και είναι αφιερωμένη στην αγία Λαοκαδία, και περιέχει αρκετούς τάφους άλλων μαρτύρων. Η κρύπτη της Αγίας Λαοκαδία είναι ένας ορθογώνιος θάλαμος με από σπασμένες πέτρες. Έχει τραχύ ημικυκλικό χωρίς σπασίματα βαρελοειδή οροφή, ο οποίος έχει ύψος περίπου 80 εκατοστά στο στεφάνι. Αρχικά φωτιζόταν από δύο πολύ στενά παράθυρα, τα οποία βρίσκονταν στους πλευρικούς τοίχους, και από ένα μεγάλο παράθυρο στο ανατολικό άκρο.Η Κάμαρα Σάντα, όπως δείχνουν τα αρχαία της τμήματα, αποτελείται από ένα τετράγωνο ανατολικό ιερό, το οποίο είναι προσαρτημένο στον ορθογώνιο συκό. Το ιερό έχει πολύ χαμηλή βαρελοειδή οροφή. Η μπροστινή αψίδα βρίσκεται πάνω σε δύο μαρμάρινες κολώνες ρωμαϊκής προέλευσης. Ένα ζεύγος παρόμοιων κολωνών διακοσμεί το ανατολικό παράθυρο, το οποίο εσωτερικά διαθέτει αψίδα, αλλά εξωτερικά τετράγωνη κεφαλή μία αψίδα από εκτεθειμένα τούβλα, όπως και το ανατολικό παράθυρο στη κρύπτη από κάτω. Τα κιονόκρανά τους είναι κορινθιακού ρυθμού, με τα φύλλα μαζεμένα σε κελύφη, με την ανάγλυφη επιφάνεια να δημιουργείται από ένα αυλάκι και μία μοιάζουν με ένα γωνιακό κιονόκρανο στον Σαν Χουλιάν δε λος Πράδος. Ο επάνω όροφος είναι αφιερωμένος στον Άγιο Μιχαήλ και επεκτάθηκε τον 12ο αιώνα, επιμηκύνοντας το κεντρικό τμήμα κατά έξι μέτρα, μία ανακατασκευή η οποία επίσης περιλαμβάνει και την τρέχουσα διακόσμηση, ένα αριστούργημα ισπανικής ρομανικής τέχνης. Όσον αφορά την αρχιτεκτονική οπτική γωνία, η Κάμαρα Σάντα έλυσε ένα από τα μεγαλύτερα προβλήματα που αφορούσαν την αστουριανή προ-ρομανική τέχνη: τους θόλους δύο αλληλοεπικαλυπτόμενων χώρων, η οποία στη συνέχεια χρησιμοποιήθηκε από τα κτίρια του Ραμίρο Α΄ των Αστουριών. Ο χιτώνας του Οβιέδο είναι ένα ματωμένο ρούχο το οποίο φυλάσσεται στην Άρκα Σάντα (Ιερή Κιβωτός) για το οποίο κατασκευάστηκε το παρεκκλήσι. Υποστηρίζεται ότι ο χιτώνας του Οβιέδο είναι ο χιτώνας ο οποίος τυλίχθηκε γύρω από το κεφάλι του Ιησού Χριστού μετά τον θάνατό του. Υπάρχει σημαντική συνάφεια με ένα αριθμό σχετικών αχειροποιήτων εικόνων, όπως η σινδόνη του Τορίνου και την εικόνα του Μανοπέλλο. García de Castro Valdés, César (2004). «Cripta de San Leocadia». Arte Prerrománico de Asturias (στα Ισπανικά). Oviedo: Ediciones Nobel. ISBN 84-8459-181-6. García de Castro Valdés, César (2004). «Cámara Santa». Arte Prerrománico de Asturias (στα Ισπανικά). Oviedo: Ediciones Nobel. ISBN 84-8459-181-6. Rivoira, Giovanni Teresio (1918). Moslem architecture : its origins and development. London: Oxford University Press. Menendez Pidal, Luis (1960). «La Cámara Santa,su destrucción y reconstrucción» (στα Ισπανικά). Boletin del Insituto de Estudios Asturianos 39 (1): 3–34. ISSN 0020-384X. Αρχειοθετήθηκε από το πρωτότυπο στις 2012-04-26. https://web.archive.org/web/20120426015517/http://www.ridea.org/biblioteca/bidea/PDFs/039-01.pdf. Ανακτήθηκε στις 2014-10-16. Fernandez Buelta, Jose Maria (1949). «La Cámara Santa de Oviedo. Su primitiva construcción,su destrucción y reconstrucción» (στα Ισπανικά). Boletin del Insituto de Estudios Asturianos 6 (3): 51–116. ISSN 0020-384X. Αρχειοθετήθηκε από το πρωτότυπο στις 2012-04-26. https://web.archive.org/web/20120426015623/http://www.ridea.org/biblioteca/bidea/PDFs/006-03.pdf. Ανακτήθηκε στις 2014-10-16. Πολυμέσα σχετικά με το θέμα Cámara Santa de Oviedo στο Wikimedia Commons